ผมเพิ่งผ่าตัดสมองมาประมาณสองเดือนแต่ความเครียดที่แขนขาอ่อนแรง ขากรรไกรติดอ้าปากไม่สุด ทำให้ผมใช้มือสองข้างกระแทกหัวโดนแผลที่ผ่าตัดสมองด้วย ทำให้ผมมีอาการปวดหัว มองระยะไกลไม่ชัด มีเสียงวิ่งในหัวตลอดเวลา ผมกลับไปตรวจกับที่ผ่าตัดสมองบอกว่ามีเพียงอาการปวดหัวเท่านั้นเกี่ยวกับการกระแทกอาการอื่นไม่เกี่ยว แต่ผมรู้สึกว่าอาการเสียงวิ้งในหัวกลับดังมากกว่าเก่า ผมอยากถามว่าทำไมถึงมีเสียงในหัว และผมจะเสียงจะหายไปไหมครับต้องทำยังมีวิธีแก้ไขยังไง ผมกราบขอความกรุณาแนะนำด้วยนะครับผมทุกข์ใจมากครับ
สวัสดีค่ะ อาการได้ยินเสียงในหัว ปวดหัว มองไกลไม่ชัด หลังการผ่าตัดสมองดังกล่าวมานั้น อาจจะเกี่ยวหรือไม่เกี่ยวกับการผ่าตัดก็ได้โดยถ้าเกี่ยวกับการผ่าตัด อาจจะเกิดจากขณะผ่าตัดไปโดนเส้นประสาท ที่ควบคุมการทำงานของการได้ยินหรือการมองเห็น หรือเนื้อเยื่อในสมองยังบวม จึงทำให้มีความผิดปกติของระบบประสาท หรือถ้าไม่เกี่ยวกับการผ่าตัดก็อาจจะเป็นเรื่องของการปวดศีรษะจากกล้ามเนื้อรอบๆตึงตัวจากการใช้งาน การเพ่งสายตานานๆก่อนหน้านี้ หรือการมีน้ำในหูไม่เท่ากัน เป็นต้นหากยังมีอาการวิ้งในหัวมากขึ้นเรื่อยๆ มองเห็นไม่ชัดเจนจริงๆนั้น แนะนำการกลับไปพบแพทย์ที่ผ่าตัดให้เพื่อตรวจร่างกายทางระบบประสาท หรือเอ็กซเรย์คอมพิวเตอร์สมองซ้ำถ้ามีข้อบ่งชี้ ดูว่ามีสาเหตุใด และเกี่ยวกับการผ่าตัดหรือไม่ ซึ่งจะต้องแก้ไขตามสาเหตุนั้นๆค่ะ เบื้องต้นรับประทานยาแก้ปวดศีรษะได้ ระวังการกระทบกระแทก ไม่อยู่ในที่เสียงดังๆติดต่อกันนานๆ